Diari Oficial de la Generalitat Valenciana


Sumari del DOGV 4788, del 02-07-2004 (2004/6787)

ACORD de la Comissió Territorial d'Urbanisme de València, en sessió celebrada el 30 d'abril de 2004, relatiu a la modificació número 1/2003 (art. 3.1.6. normes urbanístiques) de les normes subsidiàries de Beniarjó.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6787


Data del document
:   30-04-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Beniarjó
    * pla d'urbanisme

ACORD de la Comissió Territorial d'Urbanisme de València, en sessió celebrada el 30 d'abril de 2004, relatiu a la modificació número 1/2003 (art. 3.1.6. normes urbanístiques) de les normes subsidiàries de Beniarjó. [2004/M6787]
  
Vist l'expedient remés per l'Ajuntament de Beniarjó referit a la modificació puntual número 1/2003 de les normes subsidiàries relativa a l'article 3.1.6 de les normes urbanístiques, i de conformitat amb els següents antecedents,
  
1. El projecte es va sotmetre a informació pública mitjançant acord del Ple, de data 29 d'abril de 2003, i s'anuncià en el periòdic Levante-EMV, de data 17 de juny de 2003, i en el Diari Oficial de la Generalitat Valenciana número 4.530, de data 25 de juny de 2003. Durant el període d'exposició pública no es van presentar al·legacions.
  
Amb posterioritat, es va aprovar pel ple municipal per unanimitat dels assistents i majoria absoluta del número legal dels seus membres en data 25 de setembre de 2003.
  
2. El projecte consta de memòria justificativa.
  
3. L'objecte del projecte és la modificació de la norma 3.1.6 en el punt 8.1.1.5 de les normes subsidiàries vigents per al sòl urbà industrial sector I, de forma que on s'especifica façana mínima=20m se substituïsca per façana mínima=15 m. La modificació no planteja afectar els aprofitaments d'aqueix sòl sinó les dimensions de la parcel·la perquè es consideren edificables amb els mateixos aprofitaments.
  
Partint del vigent text del citat article, la modificació simplement estableix el següent: on diu façana mínima=20 m, ha de dir façana mínima=15 m.
  
4. Beniarjó compta amb normes subsidiàries aprovades definitivament en data 24 de novembre de 1987. En la Comissió Territorial de 25 de febrer de 1992 s'aprova la modificació puntual que qualifica com a sòl industrial sector I, com també les normes urbanístiques d'aplicació. Posteriorment s'han realitzat dues modificacions puntuals que no afecten el sòl urbà industrial, sinó el sòl no urbà de baixa densitat.
  
5. La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. La justificació de la modificació ve donada per l'existència d'edificacions ja consolidades dins d'aqueix àmbit, i s'observa que existien parcel·les que fins i tot complint la superfície mínima de parcel·la, incomplien el mínim de façana que segons normativa era de 20 m. La modificació implica poder satisfer els aprofitaments assignats per la reparcel·lació, ja que com és un polígon industrial i existeixen reculades de 3 m als confrontants sempre existiran naus amb façana mínima de 9 m que és l'amplària de llum utilitzada en les zonificacions industrials existents..
  
4. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.A del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista del que antecedeix, la Comissió Territorial d'Urbanisme, en sessió celebrada el 30 d'abril de 2004, acorda:
  
Aprovar definifivament la modificació puntual número 1/2003 de les normes subsidiàries de Beniarjó relativa a la modificació de l'article 3.1.6 en els termes i amb les condicions previstes en l'aprovació provisional.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puguen exercir qualsevol altre recurs o acció que estimen oportú.
  
València, 30 d'abril de 2004
  
El secretari de la Comissió Territorial d'Urbanisme,